Naziv obveznika: OPĆINSKI SUD U DUBROVNIKU

Razdjel: 109 Ministarstvo pravosuđa i uprave

Broj RKP-a: 3847

Glava 10980

Aktivnost: A641000

OIB: 48074464528

Dubrovnik, 07.11.2024.

**OBRAZLOŽENJE OPĆEG DIJELA FINANCIJSKOG PLANA**

**ZA RADZDOBLJE 2025.-2027**.

PRIHODI I PRIMICI

Općinski sud u Dubrovniku ostvaruje opće prihode i primitke iz nadležnog proračuna skupina 67 izvor 11 i vlastitih sredstava skupina 66 izvor 31, od čega se najveći dio odnosi na prihode iz nadležnog proračuna. U narednom trogodišnjom razdoblju iznosi su limitirani po godinama kako slijedi:

|  |  |
| --- | --- |
| Godina | Plan u EUR |
| 2025 | 5.022.562 |
| 2026 | 5.023.795 |
| 2027 | 5.077.110 |

Prihodi iz vlastitih sredstva ostvaruju se od naknade za fotokopiranje te se prateći prihode prethodnih godina očekuju se u visini kako slijedi:

|  |  |
| --- | --- |
| Godina | Plan u EUR |
| 2025 | 700 |
| 2026 | 700 |
| 2027 | 700 |

U odnosu na dinamiku iz prethodnih razdoblja povećanje bilježimo na skupini 67 što je detaljnije objašnjeno u odjeljku rashoda i izdataka kao i u obrazloženju posebnoga dijela financijskog plana.

RASHODI I IZDACI

Ukupno planirani rashodi i izdaci očekuju se u razini ukupnih prihoda i primitaka.

Najznačajniji dio rashoda poslovanja odnosi se na rashode za zaposlene te rashode za usluge. Najveće promjene u odnosu na prethodna razdoblja odnose se na skupine 31 uslijed izmjene Zakona o državnim službenicima i stupanjem nove Uredbe o nazivima radnih mjesta, uvjetima za raspored i koeficijentima za obračun plaće u državnoj službi čime su službenicima i namještenicima uvećane plaće. Izmjenom Zakona o plaći i drugim materijalnim pravima pravosudnih dužnosnika uvećane su plaće pravosudnih dužnosnika kao i stečena materijalna prava što je rezultiralo povećanjem troškova na skupini 31.

U limit na skupini 31 za naredno trogodišnje razdoblje uključeni su iznosi od 20.700,00 EUR za 2025. godinu, 49.400,00 EUR za 2026. godinu i 49.400,00 EUR za 2027. godinu za zapošljavanje po Detaljnom planu izlaganja na javni uvid podataka prikupljenih katastarskom izmjerom, osnivanja, obnove i otvaranja zemljišnih knjiga.

U 2025. i 2026. godini iznos od 8.640,00 EUR predviđen je za prekovremeni rad za provedbu aktivnosti sređivanja i digitalizacije arhivske građe u sklopu inicijative NPOO C2.2

Materijalni rashodi i financijski rashodi se očekuju na razini referentnog mjeseca za izradu financijskog plana te kod istih nema većih odstupanja. U odnosu na prethodna razdoblja bilježi se povećanje uslijed rasta cijena na tržištu.

U narednom trogodišnjem razdoblju na skupini 42 planirani iznos odnosi se na nabavu dva osobna automobila putem financijskog leasinga. U 2025. godini uslijed neispravnosti klima uređaja u Stalnoj službi u Korčuli potrebna je hitna zamjena istih te nabava novih klupa za čekaonice.

U 2026. i 2027. godini planirana je djelomična izmjena dotrajale protupožarne opreme.

U narednom trogodišnjem razdoblju na skupini 45 planirani iznos odnosi se na sanaciju prostorija u zgradi sjedišta suda, sanaciju prodora vlage, zamjenu rasvjetnih tijela, uređenje arhive te adaptaciju prostorija nakon realizacije projekta nadogradnje.

PRIJENOS SREDSTAVA IZ PRETHODNE GODINE

Općinski sud u Dubrovniku nema prijenosa sredstava iz prethodne godine.

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.20024. |
| Ukupne obveze  | 3.058.542 | 2.812.468 |
| Dospjele obveze | 0 | 0 |

Voditeljica odsjeka

Financijsko materijalnog poslovanja

Ana Herceg